**SOALAN NO. 58**

**PEMBERITAHUAN PERTANYAAN BAGI JAWAPAN BUKAN LISAN**

**MESYUARAT PERTAMA, PENGGAL KETIGA,**

**PARLIMEN KETIGA BELAS,**

**MAJLIS MESYUARAT DEWAN NEGARA**

|  |  |  |
| --- | --- | --- |
| **PERTANYAAN** | **:** | **BUKAN LISAN** |
|  |  |  |
| **DARIPADA** | **:** | **TUAN Chandra Mohan a/l  S. Thambirajah** |
|  |  |  |
| **TARIKH** | **:** | **13 APRIL 2015 (ISNIN)** |
|  |  |  |
| **SOALAN** | **:** |  |

**Tuan Chandra Mohan A/L S. Thambirajah** minta **MENTERI PEMBANGUNAN WANITA, KELUARGA DAN MASYARAKAT** menyatakan maklum balas Kementerian terhadap Laporan UNFPA berkaitan satu bancian pada tahun 2010 yang mendedahkan bahawa terdapat 80,000 perempuan dan 70,000 lelaki berumur antara 15 dan 19 tahun yang berkahwin di Malaysia dan apakah langkah-langkah yang akan diambil untuk mengurangkan perkahwinan sedemikian selaras dengan saranan Konvensyen Mengenai Hak Kanak-Kanak dan Konvensyen mengenai Penghapusan Semua Bentuk Diskriminasi terhadap Wanita (CEDAW).

**JAWAPAN: YB DATO’ SRI ROHANI ABDUL KARIM, MENTERI PEMBANGUNAN WANITA, KELUARGA DAN MASYARAKAT**

Tuan Yang di-Pertua,

Mengikut Bancian *2010 Malaysian Population and Housing Census* oleh Jabatan Perangkaan Malaysia (DOS) seramai 155,810 orang daripada 12,222,694 orang atau 1.3% yang berkahwin adalah berumur antara 15 hingga 19 tahun. Daripada jumlah tersebut, seramai 1,071orang (0.68%) yang terdiri daripada 229 lelaki dan 842 wanita berkahwin pada usia muda telah berpisah atau bercerai dari pasangan mereka.

Kementerian ini berpendapat amalan membenarkan kanak-kanak berkahwin tanpa asas yang kukuh bermakna meletakkan beban dan tanggungjawab berat sebagai suami isteri atau ibu bapa atas bahu mereka. Jika mereka belum bersedia dengan tanggungjawab berat ini, dikhuatiri ia membuka lebih ruang berlaku perceraian pada usia muda dan masalah-masalah sosial yang lain seperti pembuangan bayi, penderaan dan pengabaian kanak-kanak.

Tuan Yang di-Pertua,

Konvensyen Mengenai Hak Kanak-Kanak (CRC) dan Konvensyen Penghapusan Segala Bentuk Diskriminasi terhadap Wanita (CEDAW) menghalang perkahwinan awal kerana amalan ini membawa pelbagai implikasi negatif kepada kanak-kanak yang meliputi kesediaan daripada segi fizikal dan mental serta merangkumi pelbagai aspek seperti kesihatan, kestabilan kewangan dan perkembangan sepenuhnya kanak-kanak bagi membentuk sebuah institusi keluarga yang sejahtera.

Bagi meneliti dan menangani isu perkahwinan bawah umur, KPWKM melalui Majlis Penyelaras Bagi Perlindungan Kanak-Kanak yang dipengerusikan oleh Ketua Pengarah Jabatan Kebajikan Masyarakat telah menubuhkan satu pasukan petugasyangterdiri daripada agensi Kerajaan yang berkaitan, ahli akademik dan aktivis kanak-kanak bagi meneliti isu tersebut.

Antara perkara yang dicadangkan ialah kemungkinan untuk mensyaratkan penyediaan dua jenis laporan iaitu laporan kesihatan oleh doktor perubatan dan laporan sosial oleh pakar kanak-kanak. Kedua-dua laporan ini diharap dapat membantu Hakim Syarie (untuk kes orang Islam) dan YAB Ketua Menteri / Menteri Besar / Menteri Wilayah Persekutuan seperti yang dinyatakan di bawah subseksyen 21(2), Akta Membaharui Undang–Undang (Perkahwinan dan Penceraian) 1976 (Akta 164) (untuk kes orang bukan Islam) membuat pertimbangan yang sewajarnya sebelum memberi kelulusan untuk perkahwinan bawah umur.

KPWKM melalui agensinya Lembaga Pembangunan Penduduk dan Keluarga Negara (LPPKN) turut memainkan peranan dalam memberi pendidikan dan kesedaran kepada pasangan yang ingin berkahwin seperti mengikuti kursus pra–perkahwinan dan SMARTSTART.

Saya juga ingin menyeru YB-YB dalam Dewan yang mulia ini yang merupakan ketua setempat untuk sama-sama memberi kesedaran kepada masyarakat setempat agar tidak melakukan amalan ini kerana ia tidak baik untuk perkembangan anak-anak kita. Tanggungjawab untuk membendung amalan negatif masyarakat adalah tanggungjawab bersama dan kita perlu berganding bahu untuk mewujudkan satu suasana yang lebih kondusif untuk kanak-kanak kita membesar dan mencapai potensi sepenuhnya.

Jawapan disediakan (1) oleh:

1) Nama : Puan Umi Fadhilah Hamzah

2) Jawatan : Penolong Setiausaha

3) Bahagian : Bahagian Dasar, KPWKM

4) No. Tel. : 03-8323 1352 / 012-248 6595

5) E-mel : umi@kpwkm.gov.my

Jawapan disemak (1) oleh:

1) Nama : Encik Mohd Hairul Anuar Bohro

Cik Laila Khalidah Ismail

2) Jawatan : Ketua Penolong Setiausaha

3) Bahagian : Bahagian Dasar, KPWKM

4) No. Tel. : 03-8323 1335

01116188533 (En.Anuar)

0193177383 (Cik Laila)

5) E-mel : hairul@kpwkm.gov.my

Jawapan disemak (2) oleh:

1) Nama : Encik Chua Choon Hwa

2) Jawatan : Timbalan Setiausaha Bahagian

3) Bahagian : Bahagian Dasar, KPWKM

4) No. Tel. : 03-8323 1333 / 019-653 7762

5) E-mel : chua@kpwkm.gov.my

Jawapan diluluskan (1) oleh:

1) Tandatangan :

2) Nama : Dr. Waitchalla R.R.V. Suppiah

3) Jawatan : Setiausaha Bahagian

4) Bahagian : Bahagian Dasar, KPWKM

5) No. Tel. : 03-8323 1300 / 019-264 0068

6) E-mel : waitchalla@kpwkm.gov.my

Jawapan diluluskan (2) oleh:

1) Tandatangan :

2) Nama : Encik Wee Beng Ee

3) Jawatan : Timbalan Ketua Setiausaha (Strategik)

4) No. Tel. : 03-8323 1044 / 012-372 8112

5) E-mel : weebengee@kpwkm.gov.my

**MAKLUMAT TAMBAHAN**

**DATA PERKAHWINAN BAWAH UMUR**

Berdasarkan rekod agensi-agensi yang bertanggungjawab mengenai pendaftaran perkahwinan, bilangan kes kanak-kanak bawah umur yang berkahwin adalah seperti berikut:

|  |  |  |  |  |
| --- | --- | --- | --- | --- |
| **Bil.** | **Tahun/ Agensi** | **Jabatan Kehakiman Syariah Malaysia (Islam)** | **\*Jabatan Pendaftaran Negara (Bukan Islam)** | **Majlis Adat Istiadat Sarawak (Bukan Islam)** |
| 1 | 2005 | - | - | 424 |
| 2. | 2006 | - | - | 461 |
| 3. | 2007 | - | - | 541 |
| 4. | 2008 | - | - | 528 |
| 5. | 2009 | - | - | 484 |
| 6. | 2010 | 1,067 | 1,542 | 403 |
| 7. | 2011 | 1,132 | 1,476 | 559 |
| 8. | 2012 | 1,165 | 1,447 | 1,359 |
| 9. | 2013 | 506 | 894 | 715 |
| 10. | 2014 | 127 | 714 | - |

Catatan:

* Peruntukan berkenaan kahwin bawah umur di bawah Akta Membaharui Undang–Undang (Perkahwinan dan Penceraian) 1976 (Akta 164) adalah Seksyen 10 dan Seksyen 21(2) seperti berikut:
* Seksyen 10: Umur minimum perkahwinan bagi lelaki dan perempuan adalah 18 tahun. Walau bagaimanapun, perempuan yang berumur 16 tahun boleh berkahwin setelah mendapat lesen kebenaran dari Ketua Menteri.
* Seksyen 21(2): Ketua Menteri boleh memberikan lesen berkahwin bawah umur bagi perempuan yang telah mencapai umur 16 tahun.

\*\* Bagi perkahwinan bawah 18 tahun yang bukan Islam di Sabah tiada sebarang pendaftaran dibuat di mana-mana agensi. Perkahwinan dijalankan mengikut adat (kahwin kampung).

Sebagai negara pihak (*state party*) kepada 2 konvensyen antarabangsa yang diratifikasi pada tahun 1995, iaitu Konvensyen Penghapusan Segala Bentuk Diskriminasi Terhadap Wanita (CEDAW) dan Konvensyen Mengenai Hak Kanak-kanak, adalah menjadi tanggungjawab kerajaan untuk melindungi golongan wanita dan kanak-kanak daripada sebarang bentuk eksploitasi, keganasan dan penderaan yang merangkumi aspek fizikal, mental, emosi dan psikologi.

Kajian

‘*Divorce in Malaysia*’ oleh Samuel Chan Hsin Chien